TLU SA versoek dat afsonderingsperiode opgehef word(Foto: Maroela Media) TLU SA het ŉ pleidooi aan president Cyril Ramaphosa gerig om die landwye afsonderingsperiode te lig om die ekonomie te red. In ŉ formele skrywe aan die president verwys TLU SA na ŉ soortgelyke skrywe van ŉ jaar gelede waarin kommer oor die ekonomie geopper is. “Dit blyk dat ons ŉ jaar later nog meer rede tot kommer het,” het Louis Meintjes, die president van TLU SA, in ŉ verklaring gesê. “Ons land is in rommelstatus soos wat ons voorspel het gaan gebeur, maar steeds maak die regering geen aanstaltes om die ekonomiese beleid so te verander dat ons weer by ŉ groeipunt uitkom nie.” TLU SA het die volgende algemene stappe voorgestel om die ekonomie om te draai: In die skrywe versoek TLU SA verder dat die aanslag om die verspreiding van Covid-19 te beperk, verlig of heeltemal geskrap word ten einde die ekonomie te red. In ŉ aparte skrywe aan Thoko Didiza, die minister van landbou, grondhervorming en landelike sake, beklemtoon TLU SA dat die landwye afsondering die ekonomie nadelig beïnvloed. “Die impak van die virus op Suid-Afrika verflou teen die ekonomiese verwoesting wat die inperking saai,” het Meintjes bygevoeg. “Die groeiende armoede, werkloosheid en hongersnood reg oor die land hou ŉ ernstige gevaar in vir die stabiliteit van die land.” TLU SA stel die volgende voor rondom die afsonderingsperiode: “As die leier van die land is dit jou plig om op te staan en die regte rigting aan te dui, mnr. Ramaphosa,” sê Meintjies. “Ons wag op jou leiding.”